കുത്തേറ്റു പരിക്ക്: മരുമകനെതിരേ കേസ് മണ്ണാര്ക്കാട്: കാഞ്ഞിരപ്പുഴ പഞ്ചായത്തിലെ കാഞ്ഞിരം പൂഞ്ചോല മാന്തോണിയില് അമ്മായിയമ്മയെ മരുമകന് കുത്തിപരിക്കേല്പ്പിച്ചതായി പരാതി. എടത്തറ വീട്ടില് സണ്ണിയുടെ ഭാര്യ സരോജിനി 60 യെയാണ് മരുമകനായ രഞ്ജു 40 കുത്തി പരിക്കേല്പ്പിച്ചത്. വയറ്റിലും നെഞ്ചിലും കൈയ്യിലും കുത്തേറ്റ സരോജിനിയെ വട്ടന്പലം സ്വകാര്യ ആശുപത്രിയിലും പിന്നീട് പെരിന്തല്മണ്ണ സ്വകാര്യ ആശുപത്രിയിലും പ്രവേശിപ്പിച്ചു. രഞ്ജുവിന്റെ ഭാര്യ, അവരുടെ വീട്ടില് തന്നെ നില്ക്കുകയാണെന്ന് പറഞ്ഞ് വാക്കേറ്റമുണ്ടാവുകയും തുടര്ന്നാണ് കുത്തിയതെന്നും സരോജിനി പോലീസിനോടു പറഞ്ഞു. രഞ്ജുവിനെതിരെ വധശ്രമത്തിന് കേസെടുത്തതായി മണ്ണാര്ക്കാട് സിഐ പി.അജിത്ത്കുമാര് പറഞ്ഞു.